"SETSWANA PUO YA GAE R-3 MOPHATO 2 SETSWANA PUO YA GAE DITLHOKEGO TSA KGWEDITHARO KGWEDITHARO 4 GO REETSA LE GO BUA (TIRO YA MOLOLO) NAKO E E TSHITSINTSWENG YA GO RUTA Bonnye jwa nako: Metsotso e le 45 mo bekeng Bogolo jwa nako:Ura mo bekeng DITENG/DIKGOPOLO/DIKGONO Ditirwana tsa letsatsi le letsatsi/ tsa beke mo makaleng otlhe a Puo le dirutwa tse dingwe • Reetsa o sa tsene sebui ganong, o botsa dipotso go sedimosetswa mme o tshwaela mo go se o se utlwileng • Tlotla ka maitemogelo a gago le dikgang ka kakaretso. (sk. O bega dikgang o dirisa puo e e tlhalosang.) • Dirisa mareo jaaka leina, letlhaodi, lediri, leemedi, phegelwana, letshwao la puiso le temana fa o bua ka mokwalo o e leng wa gago • Tlhaloganya le go dirisa puo e e maleba ya dirutwa tse di farologaneng • Tshitsinya tharabololo ya bothata bogolo segolo ka nako ya serutwa sa Dipalo Ditirwana tse di totileng go reetsa le go bua gabedi mo bekeng Dibeke 1 - 5 • Reetsa ditaelo tse di tlhomaganeng, di raraane le go di tsibogela ka tshwanelo • Tsaya karolo mo dipuisanong o tshitsinya ditlhogo tsa puisano mme o botse dipotso tsa tshedimosetso le go dira pegelo ka tirwana ya setlhopha • Tsaya karolo mo motshamekong wa mafoko jaaka: agang ka ditlhaka • Dira metlae le go bolela/tlotla dithamalakwane o dirisa modumo le segalo se se maleba Dibeke 6 - 10= • Reetsa le go tsibogela sebui se o sa se boneng • Reetsa dintlha ka botlalo mo dikgannyeng le go araba dipotso tsa maemo a a kwa godimo, sk. A o akanya go ne go mo siametse go…?) • Araba dipotso tse di bulegileng le go emelela karabo ya gago, sk. Goreng o re jalo? • Tlhagisa maikutlo ka ga setlhangwa o be o neele mabaka, sk. “E nkutlwisitse botlhoko ka gonne…” TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Go reetsa le go bua: (Tiro ya molomo kgotsa tiragatso) • Reetsa o sa tsene sebui ganong, o botse dipotso go sedimosetswa mme o tshwaele mo go se o se utlwileng • Dirisa mareo jaaka leina, letlhaodi, lediri, leemedi, phegelwana, letshwao la puiso le temana fa o bua ka mokwalo o e leng wa gago • Tshitsinya tharabololo ya bothata bogolo segolo ka nako ya serutwa sa Dipalo. • Tsaya karolo mo motshamekong wa mafoko jaaka: agang ka ditlhaka • Dira metlae le go bolela/tlotla dithamalakwane o dirisa modumo le segalo se se maleba • Araba dipotso tse di bulegileng mme o emelele karabo ya gago, sk. “Goreng o re jalo?” Tirwana 1 ya Tlhatlhobo e e tlhomameng: Go reetsa le go bua (Tiro ya molomo kgotsa tiragatso) • Tlotla ka maitemogelo a gago le dikgang ka kakaretso. (sk. bega dikgang o dirise puo e e tlhalosang.) • Reetsa ditaelo tse di tlhomaganeng, di raraane le go di tsibogela ka tshwanelo • Tsaya karolo mo dipuisanong, o tlhagise ditlhogo tsa puisano le go botsa dipotso go nna le tshedimosetso le go neela pegelo ya tirwana ya ditlhopha • Reetsa dintlha ka botlalo mo dikgannyeng le go araba dipotso tsa maemo a a kwa godimo, (sk. “A o akanya go ne go mo siametse go?”) • Tlhagisa maikutlo ka ga setlhangwa o bo o neele mabaka, sk. E nkutlwisitse botlhoko ka gonne…” CAPS 97"